**SHPALLJE PËR një vend të lire pune,**

**LËVIZJE PARALELE, NGRITJE NË DETYRË DHE PRANIM NGA JASHTЁ SHЁRBIMIT CIVIL**

“Inspektor” në Drejtorinë e Mbikëqyrjes së Tregjeve të Shërbimit/Joprodhuese

Kategoria e pagës III-1

Në zbatim të nenit 25 dhe 26, të ligjit 152/2013 “Për nëpunësin civil”, i ndryshuar, si dhe të Kreut II dhe III, të Vendimit nr. 242, datë 18.03.2015, të Këshillit të Ministrave “Për plotësimin e vendeve të lira në kategorinë e ulët dhe të mesme drejtuese”, ndryshuar me të fundit nr. 748, datë 19.12.2018, Autoriteti i Konkurrencës shpall procedurat e lëvizjes paralele, ngritjes në detyrë dhe pranim nga jashtë shërbimit civil për pozicionin:

* “Inspektor” në Drejtorinë e Mbikëqyrjes së Tregjeve të Shërbimit/Joprodhuese
* Kategoria e pagës III-1

|  |
| --- |
| Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!  Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurrimin nëpërmjet procedurës së ngritjes në detyrë. |

**Për procedurat (lëvizje paralele, ngritje në detyrë dhe pranim nga jashtë shërbimit civil ) aplikohet në të njëjtën kohë!**

|  |  |
| --- | --- |
| **Afati për dorëzimin e dokumenteve:** | **27 shtator 2023** |

***\*Afati i aplikimit dhe dorëzimit të dokumentacionit është i njëjtë për të gjitha procedurat.***

**Përshkrimi përgjithësues i punës për pozicionin e mësipërm është:**

Inspektori realizon inspektime administrative në bazë të kreut II, Procedurat e përgjithshme administrative, të ligjit nr. 9121, datë 28.07.2003 “Për mbrojtjen e konkurrencës”, pranë ndërmarrjeve nën hetim administrativ, sipas autorizimit përkatës të Komisionit të Konkurrencës, si dhe së bashku me drejtorin e drejtorisë propozon vendosjen e sanksioneve për shkeljet e konstatuara, monitoron zbatimin e vendimeve të Komisionit, si dhe kryen monitorime në lidhje me tregjet e shërbimit/joprodhuese që ka për detyrë të mbikëqyrë. Inspektori kryen vlerësime ligjore mbi aktet ligjore dhe/ose nënligjore në fuqi, të cilat mund të sjellin kufizime të konkurrencës në tregjet e shërbimit/ joprodhuese që ai mbikëqyrë. Inspektori bën vlerësimin e ankesave rast pas rasti sipas ndarjeve të punëve nga drejtori i drejtorisë, në zbatim të ligjit nr. 9121, datë 28.07.2003 “Për mbrojtjen e konkurrencës”, duke bërë propozimet përkatëse. Ruan konfidencialitetin zyrtar dhe tregtar për informacionet e dokumentuara, të marra nga subjektet tregtare dhe institucionet publike, entet rregullatore, shoqatat profesionale e tregtare dhe palë të tjera të interesuara.

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

**1.- Kushtet për lëvizjen paralele dhe kriteret e veçanta**

Kandidatët duhet të plotësojnë kushtet për lëvizjen paralele si vijon:

* Të jetë nëpunës civil i konfirmuar, brenda së njëjtës kategori (kategoria III-1);
* Të mos ketë masë disiplinore në fuqi (të vërtetuar me një dokument nga institucioni);
* Të ketë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt).

Kandidatët duhet të plotësojnë kriteret e veçanta si vijon:

1. Të zotërojnë diplomë të arsimit të lartë të nivelit “Master shkencor”, në fushën e drejtësisë;
2. Të zotërojnë njohuri shumë të mira profesionale në këtë fushë;
3. Avantazh do të përbëjnë dhe studime apo diploma të tjera pasuniversitare në këtë fushë;
4. Të kenë eksperiencë pune jo më pak se 2 vjet në nivel të ulët drejtues;
5. Të zotërojnë gjuhën angleze dhe çdo gjuhë e dytë e vendeve të BE përbën avantazh.

**2.- Dokumentacioni, mënyra dhe afati i dorëzimit**

Kandidatët duhet të dorëzojnë pranë njësisë përgjegjëse të burimeve njerëzore të Autoritetit të Konkurrencës ku ndodhet pozicioni për të cilin ata dëshirojnë të aplikojnë, dokumentet si më poshtë:

a) Jetëshkrim i plotësuar në përputhje me dokumentin tip që e gjeni në linkun:

<http://dap.gov.al/vende-vakante/udhezime-dokumenta/219-udhezime-dokumenta>

b) fotokopje të diplomës;

c) fotokopje të librezës;

d) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

***Dokumentet duhet të dorëzohen me postë apo drejtpërsëdrejti në institucion, brenda datës 27 shtator 2023.***

**3.- Rezultatet për fazën e verifikimit paraprak**

Në datën ***28 shtator 2023*** njësia përgjegjëse e burimeve njerëzore të Autoritetit të Konkurrencës, ku ndodhet pozicioni për të cilin ju dëshironi të aplikoni, do të shpallë në portalin “Agjencia Kombëtare e Punësimit dhe Aftësive” dhe në faqen e internetit, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

**4.- Fushat e njohurive, aftësitë dhe cilësitë mbi të cilat do të zhvillohet intervista**

Kandidatët do të vlerësohen në lidhje me:

1. Njohuritë mbi ligjin nr. 152/2013 “Për nëpunësin civil”, i ndryshuar;
2. Njohuritë mbi ligjin nr. 9131, datë 08.09.2003 “Për rregullat e etikës në administratën publike;
3. Konkurrimi do të bazohet dhe në njohjen e ligjshmërisë në fuqi, kryesisht ligjin nr. 9121, datë 28.07.2003 “Për mbrojtjen e konkurrencës”, dhe akteve nën ligjore në zbatim të tij, Politika Kombëtare e Konkurrencës, Kodin e Procedurave Administrative;
4. ***Për më shumë:*** [***www.caa.gov.al***](http://www.caa.gov.al)

**5.- Mënyra e vlerësimit të kandidatëve**

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015 të Departamentit të Administratës Publike [www.dap.gov.al](http://www.dap.gov.al).

<http://dap.gov.al/vende-vakante/udhezime-dokumenta>

**6.- Data e daljes së rezultateve të konkurrimit dhe mënyra e komunikimit**

Në përfundim të vlerësimit të kandidatëve, Autoriteti i Konkurrencës do të shpallë fituesin në portalin “Agjencia Kombëtare e Punësimit dhe Aftësive” dhe në faqen zyrtare të AK. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**II- Ngritja në detyrë**

|  |
| --- |
| Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurrimin nëpërmjet procedurës së ngritjes në detyrë. |

*Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 26 të ligjit nr. 152/2013 “Për nëpunësit civil”, i ndryshuar.*

Kushtet që duhet të plotësojë kandidati në procedurën e ngritjes në detyrë

**Kandidatët duhet të plotësojnë kriteret e veçanta si vijon:**

1. Të zotërojnë diplomë të arsimit të lartë të nivelit “Master shkencor” në fushën e drejtësisë;
2. Të zotërojnë njohuri shumë të mira profesionale në këtë fushë;
3. Avantazh do të përbëjnë dhe studime apo diploma të tjera pasuniversitare në këtë fushë;
4. Të kenë eksperiencë pune jo më pak se 2 vjet në administratën publike. Për kandidatët nga jashtë shërbimit civil të kenë jo më pak se 2 vjet eksperiencë pune të vërtetuar;
5. Të zotërojnë gjuhën angleze dhe çdo gjuhë e dytë e vendeve të BE përbën avantazh.

Kandidatët që aplikojnë duhet të dorëzojnë dokumentet si më poshtë:

a) Jetëshkrim i plotësuar në përputhje me dokumentin tip që e gjeni në linkun:

<http://dap.gov.al/vende-vakante/udhezime-dokumenta/219-udhezime-dokumenta>

b) fotokopje të diplomës dhe listës se notave;

c) fotokopje të librezës se punës;

d) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

e) Vërtetimi i gjendjes gjyqësore

f) Vërtetim të gjendjes shëndetësore;

g) Numër kontakti dhe adresë vendbanimi.

Kandidatët duhet të dorëzojnë të gjitha dokumentet e cituara më sipër me poste ose dorazi, *brenda datës* ***27 shtator******2023***në Autoritetin e Konkurrencës me adresë: Rruga “Sami Frashëri”, kati IV. Nr.4.

|  |
| --- |
| Të gjithë kandidatët që aplikojnë për procedurën e ngritjes në detyrë do të marrin informacion në faqen e Autoritetit të Konkurrencës për fazat e mëtejshme të kësaj procedure:   * për datën e daljes së rezultateve të verifikimit paraprak; * datën, vendin dhe orën ku do të zhvillohet konkurrimi; * mënyrën e vlerësimit të kandidatëve.   Për të marrë këtë informacion, kandidatët duhet të vizitojnë në mënyrë të vazhdueshme faqen e Autoritetit te Konkurrencës duke filluar nga data ***28 shtator******2023.*** |

Në rast se një vend vakant në kategorinë e ulët apo të mesme drejtuese, nuk plotësohet nëpërmjet procedurës së lëvizjes paralele dhe Këshilli i Ministrave për institucionet e administratës shtetërore apo organi kompetent për institucionet e pavarura ka marrë vendim në përputhje me pikën 4, të nenit 26 të ligjit nr. 152/2013 “Për nëpunësin civil”, i ndryshuar, atëherë në procedurën e ngritjes në detyrë kanë të drejtë të konkurrojnë edhe kandidatë të tjerë nga jashtë shërbimit civil.

Tiranë, më 12.09.2023